KORRALDUS

Viimsi 2. detsember 2025 nr 449

Viimsi valla teede nimekirja kinnitamine

Kohaliku omavalitsuse ülesanne on pidada ja korrastada teeregistrit nii, et registri andmed oleksid ajakohased ning vastaksid riiklikule korrale. Selleks peab omavalitsus pidama arvestust teeregistris, kuhu kantakse kõik kohalikud teed (avalikult kasutatavad teed ning erateed). Teeregistri andmete ajakohasus ja täpsus on vajalik selleks, et tagada liiklusohutus ning planeerida tõhusalt teehoiutöid. Ehitusseadustik ja teeregistri põhimäärus sätestavad nõuded teede registreerimiseks ja haldamiseks.

Lähtudes kohaliku omavalitsuse korralduse seaduse § 6 lõike 1, Vabariigi Valitsuse 07.01.2016 määruse nr 1 „Teeregistri põhimäärus“ § 7 lõikest 1, § 8, § 12 lõigetest 2 ja 3 ning Viimsi Vallavolikogu 28.04.2020 määrusest nr 17 „Kohalike teede andmete määramiseks ja teeregistrisse andmete esitamiseks volituste andmine“:

1. Kinnitada Viimsi valla teede nimekiri vastavalt käesoleva korralduse lisale 1.
2. Korraldus jõustub teatavakstegemisest.
3. Korralduse peale on võimalik esitada vaie Viimsi Vallavalitsusele haldusmenetluse seaduses sätestatud korras või kaebus Tallinna Halduskohtule (Pärnu mnt 7, Tallinn) 30 päeva jooksul korralduse teatavakstegemisest arvates.

(allkirjastatud digitaalselt) (allkirjastatud digitaalselt)

Illar Lemetti Merit Renlund

Vallavanem vallasekretär